Subject: შსს-ს მიერ მომზადებული გზავნილები და ინფორმაცია "ქურდულ სამყაროსთან" ბრძოლის შესახებ
From: "INFORM" <[email-masked]>
To: [email-masked]; [email-masked]; [email-masked]; [email-masked]; [email-masked]; Sozar Subari; Mikheil Janelidze; [email-masked]; [email-masked]; David Sergeenko; ლევან დავითაშვილი; Levan Davitashvili; Kakhaber Kakhishvili; Ketevan Tsikhelashvili; [email-masked]; kakha kala; [email-masked]; Nino Giorgobiani; [email-masked]; [email-masked]; Tedo Japaridze; Nikoloz Lachkepiani; Beqa Davituliani; Mako M; Khatuna Ivanishvili; Davit Qwerty; Irakli Kobakhidze; Eka Beselia; Zviad Kvatchantiradze; George V
Date: Mon, 18 Jun 2018 16:39:04 +0400

მესიჯები:

• შინაგან საქმეთა სამინისტროს ერთ-ერთი მთავარი პრიორიტეტია ქურდულ სამყაროსთან  და მათთან დაახლოებულ პირებთან ბრძოლა.

• მოგეხსენებათ, რომ „ქურდული სამყაროს“ წევრობისა და „კანონიერი ქურდობისთვის“ სასჯელი გამკაცრდა, ხოლო „ქურდული სამყაროს“ საქმიანობის მხარდაჭერა,  შეკრების ორგანიზება, ქურდული სამყაროს წევრისთვის და კანონიერი ქურდისთვის მიმართვა სისხლის სამართლის წესით დასჯადი დანაშაული გახდა.

• შინაგან საქმეთა სამინისტროს მიზანია საბოლოოდ აღმოიფხვრას „ქურდული სამყარო“, როგორც ორგანიზებული დანაშაულის ძირითადი სათავე, რის წინააღმდეგაც განსაკუთრებული ძალისხმევით, ყოველდღიურ რეჟიმში განაგრძობს ბრძოლას.

• მხოლოდ ბოლო 2 კვირის განმავლობაში, სამართალდამცველებმა „ქურდული სამყაროს“ კიდევ 6 წევრი დააკავეს.

ინფორმაცია:

• პოლიციამ ზესტაფონში, ქურდული სამყაროს აქტიური 3 წევრი დააკავა. ისინი აღიარებენ ე.წ. „ქურდულ სამყაროს“ და აქტიური კავშირი ჰქონდათ უცხოეთში მყოფ ქართველ „კანონიერ ქურდთან“ - რომლის ადგილსამყოფელის დადგენის და დაკავების მიზნით, ტარდება ინტენსიური საგამოძიებო ღონისძიებები.

• ასევე, „ქურდული სამყაროს“ წევრობის ბრალდებით პოლიციამ დააკავა წარსულში სხვადასხვა მძიმე დანაშაულისთვის ნასამართლევი 2 პირი - ე.წ. კრიმინალური ავტორიტეტები. მათ უცხოეთში მყოფ  „კანონიერ ქურდთან“ შეთანხმებით, მოქალაქეს  „ქურდული გარჩევა“ მოუწყეს და  დიდი ოდენობით თანხას სძალავდნენ.

• პოლიციამ 16 ივნისს, თბილისის საერთაშორისო აეროპორტში „ქურდული სამყაროს“  კიდევ ერთი წევრი დააკავა, რომელსაც მჭიდრო კავშირი ჰქონდა  საზღვარგარეთ მყოფ კანონიერ ქურდთან და „ქურდული სამყაროს“ სხვა წარმომადგენლებთან.

• ქართველი, ფრანგი და ბერძენი სამართალდამცველების ორწლიანი,  საპოლიციო თანამშრომლობის შედეგად, 16-17 აპრილს, საფრანგეთსა და საბერძნეთში წარმატებით ჩატარდა სპეცოპერაცია სახელად - „Caucase Normandie“, რომლის დროსაც  4 ქართველი „კანონიერი ქურდი“ და ქართული კრიმინალური დაჯგუფების 34 წევრი დააკავეს. 15 ივნისს  საფრანგეთში მათი სასამართლო პროცესი დასრულდა. „კანონიერ ქურდებს“ 10 წლით თავისუფლების აღკვეთა შეეფარდათ.